# TIEDOSTON TULOSTAMINEN SUORAAN FTP-PALVELIMELTA

## Yleiskatsaus

Kun FTP-palvelin on määritetty, voit valita ja tulostaa tiedostoja suoraan FTP-palvelimelta laitteen kosketuspaneelin kautta. Tämän toiminnon ansiosta voidaan välttää tiedostojen lataaminen FTP-palvelimelta tietokoneeseen ja tulostustöiden lähettäminen tietokoneesta laitteeseen.
FTP-palvelimen määrittäminen:
Valitse "Asetustilassa" [Sovellusasetukset] → [Asetus tulostukseen MFP:stä(FTP)] ja määritä FTP-palvelin. (Pääkäyttäjän oikeudet tarvitaan.) Enintään 20 FTP-palvelinta voidaan määrittää.
Kun tulostat salasanalla suojatun PDF-tiedoston, sinun on annettava salasana työtilan näytössä tulostuksen käynnistämiseksi.

- SALATUN PDF-TIEDOSTON TULOSTAMINEN

## Toiminta

Kosketa [Dokumentin Tallennus] -näppäintä.
Kosketa toimintopaneelin [Valitse FTP:ltä tulostettava tiedosto] -näppäintä.
Kosketa sen FTP-palvelimen näppäintä, jolle haluat päästä.
Kosketa tulostettavan tiedoston näppäintä ja kosketa [Valitse tulostusasetukset] -näppäintä toimintopaneelissa.

- Kun tulostat useita tiedostoja, kosketa tulostettavien tiedostojen näppäimiä ja kosketa [Tulosta]-näppäintä toimintopaneelissa.
- Kuvake tulee näkyviin niiden tiedostojen näppäinten vasemmalla puolella, jotka voidaan tulostaa.
- Kuvake näkyy FTP-palvelimella olevien kansioiden näppäinten vasemmalla puolella. Kansio tai kansiossa oleva tiedosto saadaan näkyviin koskettamalla tätä näppäintä.

- Näytössä voi olla yhteensä 100 tiedostojen ja kansioiden näppäintä.
- Koskettamalla -näppäintä siirryt yhden kansiotason verran ylöspäin.
- Kun siirryt alas kansiotasolla koskettamalla kansionäppäintä, tulee näkyviin.
  Koskettamalla tätä näppäintä pääset takaisin tiedoston tai kansion nimen valintanäyttöön.
- Koskettamalla [Tiedoston tai kansion nimi] -näppäintä voit vaihtaa näytöllä olevien tiedostojen ja kansioiden järjestyksen. Järjestys vaihtuu nousevan ja laskevan järjestyksen välillä joka kerta, kun näppäintä kosketetaan.

Valitse tulostusehdot.

- Jos olet valinnut useita tiedostoja vaiheessa 4, voit valita ainoastaan tulosteiden lukumäärän.
- Jos olet valinnut vaiheessa 4 tulostusehtoja sisältävän tiedoston (esim. PCL-, PS- tai XPS-tiedoston), nämä asetukset tulevat voimaan.

Kun [Tulosta kiiltävälle paperille] -valintaruutu on valittu, [Paperin Val.] -asetukseksi tulee [Kiiltävä paperi] (ohisyöttötaso) ja [Tulostustarkkuus] -asetukseksi tulee [600 dpi (korkealuokkainen)].
Kosketa [Käynnistä]-näppäintä.
Tulostus käynnistyy valitun tiedoston lataamisen jälkeen.
Takaisin ylös