# TULOSTAMINEN JA LÄHETYS SAMANAIKAISESTI

## Yleiskatsaus

Tämä toiminto tulostaa sovelluksessa luodut tiedot laitteella ja lähettää tiedot samanaikaisesti laitteeseen tallennettuihin osoitteisiin.
Tämä toiminto mahdollistaa kaksi tehtävää eli tulostamisen ja lähetyksen yhdellä tulostinajurin toiminnolla.

- Osoitteet on tallennettava laitteeseen etukäteen. Lisätietoja on kohdissa "OSOITTEIDEN TALLENNUS SYÖTTÄMÄLLÄ SUORAAN" ja "OSOITTEIDEN TALLENNUS YLEISELLÄ OSOITEHAULLA".
- Valmisteluvaiheet on tehtävä laitteen kunkin lähetystoiminnon käyttöä varten. Lisätietoja on kunkin lähetystoiminnon selityksissä.

- Toimintoa voi käyttää Windows-ympäristössä.
- Toimintoa voi käyttää, kun käytössä on SPDL2-c-tulostinajuri.
- Tietojen tulostaminen ja lähettäminen samanaikaisesti ei ole mahdollista, kun "Asetustilan" valinta [Järjestelmäasetukset] → [Tulostimen asetukset] → [Oletusasetukset] → [Estä lähetystoiminto tulostuksen aikana] on valittuna.

## Toiminta

Windows
Napsauta [Työn hallinta] -välilehteä ja sitten [Tulosta ja lähetä]-painiketta.
Valitse [Tulosta ja lähetä] -valintaruutu, jolloin valintamerkki tulee näkyviin.
Napsauta [Hae osoitekirja] -painiketta.
Valitse "Osoitekirja"-luettelosta osoite, johon haluat lähettää tiedot, ja lisää osoite "Vastaanottaja"-luetteloon napsauttamalla [Lisää]-painiketta.

- Jos haluat lähettää tiedot kaikkiin osoitteisiin, napsauta [Lisää kaikki] -painiketta.
- Poista osoite "Vastaanottaja"-luettelosta valitsemalla osoite ja napsauttamalla [Poista]-painiketta. Jos haluat poistaa kaikki osoitteet, napsauta [Poista kaikki] -painiketta.

Enintään 50 vastaanottajaa voidaan määrittää.
Paina [OK]-painiketta.
Lähetysasetuksina käytetään tulostinajurin asetuksia.
Takaisin ylös